
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣΔΕΥΤΕΡΟ Αρ. Φύλλου 1314 

24 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατατάξεις πτυχιούχων Ακαδημιών Εμπορικού Ναυτι¬ 
κού (Α.Ε.Ν.) και πτυχιούχων των πρώην Ανωτέρων 


Δημοσίων Σχολών Εμπορικού Ναυτικού (Α.Δ.Σ.Ε.Ν.) 
σε Τμήματα Α.Ε.1. 1 

Άρση άδειας ΤΕΛ, ΠΛΑΚΑ. 2 

Χαρακτηρισμός ως ιστορικού διατηρητέου Μνημείου 
του κτιρίου ιδιοκτησίας Ευτυχίας Ρέμπελη και του 
Συλλόγου Αποστόλου Παύλου, στις οδούς Πατρ. 
Ιωακείμ 6 και Καραπάνου στα Ιωάννινα. 3 

Χαρακτηρισμός ως ιστορικού διατηρητέου μνημείου 
του κτιρίου ιδιοκτ. Ιωάννου Κουτσούκου, στην Χώ¬ 
ρα της Άνδρου. 4 

Σύσταση ίδιου Νομικού Προσώπου στο Δήμο Αμπελα- 
κίων Αττικής με το όνομα «ΔΗΜΟΤΙΚΗ ΒΙΒΛΙΟΘΗ¬ 
ΚΗ ΑΜΠΕΛΑΚΙΩΝ». 5 

Τροποποίηση των συστατικών πράξεων δημοτικών νο¬ 
μικών προσώπων με την επωνυμία «Σχολικές Επι¬ 
τροπές» στο Δήμο Καλαμαριάς του Νομού Θεσσα¬ 
λονίκης» . 6 

Σύσταση δημοτικού νομικού προσώπου στο Δήμο Ρε- 
ντίνας του Νομού Θεσσαλονίκης με την επωνυμία 
«Σχολική Επιτροπή Τ.Ε.Ε. Σταυρού». 7 

Έγκριση του Οργανισμού Εσωτερικής Υπηρεσίας του 
Δ' Κ.Α.Π.Η. Καλαμαριάς. 8 

Σύσταση δημοτικού νομικού προσώπου στο Δήμο Νε¬ 
άπολης του Νομού Θεσσαλονίκης με την επωνυμία 
«Ενιαία Σχολική Επιτροπή 2ου Ενιαίου Λυκείου, 1 ου 
Τ.Ε.Ε. και Ι.Ε.Κ.». 9 

Σύσταση δημοτικού νομικού προσώπου, στο Δήμο 
Πανοράματος του Νομού Θεσσαλονίκης με την 
επωνυμία «Σχολική Επιτροπή 2ου Δημοτικού Σχο¬ 
λείου». 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη Φ.12.1/Β3/929/99 απόφα¬ 
ση Υπουργού Εθνικής Παιδείας και Θρησκευμάτων 11 


ΑΠΟΦΑΣΕΙ Σ 

Αριθ. Φ. 2/Β3/3739 (1) 

Κατατάξεις πτυχιούχων Ακαδημιών Εμπορικού Ναυτικού 
(Α.Ε.Ν.) και πτυχιούχων των πρώην Ανωτέρων Δημο¬ 
σίων Σχολών Εμπορικού Ναυτικού (Α.Δ.Σ.Ε.Ν.) σε Τμή¬ 
ματα Α.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 1,3 και 4 του Ν. 1865/89 « Μετεγγραφές 
φοιτητών και σπουδαστών εσωτερικού, εξωτερικού και 
κατατάξεις πτυχιούχων στα Α.Ε.Ι. και Τ.Ε.Ι. και άλλες δια¬ 
τάξεις» (Α’ 210) 

β) των άρθρων 1,27 και 29 του Ν. 2638/1998 «Οργάνω¬ 
ση και λειτουργία της ναυτικής εκπαίδευσης, μισθολογι- 
κής ρύθμισης για το προσωπικό αυτής και άλλες διατά¬ 
ξεις» (Α' 204). 

γ) Του άρθρου 29 Α του νόμου 1558/1985, όπως αυτό 
προστέθηκε με το άρθρο 27 του νόμου 2081/1992 (Α' 154) 
και τροποποιήθηκε με το άρθρο 1 του Ν. 2469/97. 

δ) Του άρθρου 5 του Ν.2487/97 «Ρύθμιση θεμάτων Τρι¬ 
τοβάθμιας Εκπαίδευσης και άλλες διατάξεις» (Α' 7). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Οι πτυχιούχοι των Ακαδημιών Εμπορικού Ναυτικού 
(Α.Ε.Ν.) ειδικότητας πλοιάρχου και μηχανικού καθώς και 
οι πτυχιούχοι των πρώην Ανωτέρων Δημοσίων Σχολών 
Εμπορικού Ναυτικού (Α.Δ.Σ.Ε.Ν.) ειδικότητας πλοιάρ¬ 
χου, μηχανικού και ραδιοτηλεγραφητού των οποίων τα 
πτυχία είναι ισότιμα με τα πτυχία, που απονέμονται από 
τις Ακαδημίες Εμπορικού Ναυτικού (Α.Ε.Ν.), κατατάσσο¬ 
νται στο τρίτο (3°) εξάμηνο σπουδών, σύμφωνα με τις 
διατάξεις των άρθρων 1,3 και 4 του Ν. 1865/89 (Α' 210), 
στα Τμήματα Α.Ε.Ι., όπως αυτά ορίζονται με τις αριθ: 
Φ.2/83/3806/92 (Β’530), Φ.2/Β3/2797/93 (Β' 646), 
Φ.2/Β3/2642/94 (Β' 580), Φ.2/Β3/954/97 (Β' 322), 
Φ.2/Β3/1700/98 (Β' 626) και Φ.2/Β3/1561/99 (Β' 384) 
Υπουργικές αποφάσεις. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-Φ- 

Αριθυ. Φ. 1/31/Δ5/5031 (2) 

Άρση άδειας ΤΕΛ, ΠΛΑΚΑ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παρ. 2 του Ν. 1892/90 
και του άρθρου 12 του Β.Δ. 685/72. 

2. Την αριθμ. 21/5.5.1999 πράξη του ΠΥΣΔΕ της Α' Δι¬ 
εύθυνσης Δ.Ε. Αθηνών. 

3. Την αριθμ. ΣΤ5/33/9.10.1996 (ΦΕΚ 937/Β /96) κοινή 
απόφαση του Πρωθυπουργού και του Υπουργού Παιδεί¬ 
ας, με θέμα «αρμοδιότητες υφυπουργού του ΥΠ.Ε.Π.Θ.». 

4. Την αριθμ. 415/15.10.1998 αίτηση του Γ. Πλάκα με την 
οποία ζήτησε άρση της αδείας του ΤΕΛ ιδιοκτησίας του, 
αποφασίζουμε: 

Αίρουμε από τη δημοσίευση της παρούσας απόφασης 
την άδεια ίδρυσης και λειτουργίας του ιδιωτικού Τεχνι- 
κού-Επαγγελματικού Λυκείου (Τ.Ε.Λ.) Πλάκα Γεωργίου 
του οποίου η άδεια είχε χορηγηθεί με την Υπουργική Από¬ 
φαση Φ. 1/664/Δ5/8928/92 (ΦΕΚ602/Β/92). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1999 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

-φ- 

Αριθμ. ΥΠΠΟ/ΔΙΛΑΠ/Γ/1551/27773 (3) 

Χαρακτηρισμός ως ιστορικού διατηρητέου Μνημείου του 
κτιρίου ιδιοκτησίας Ευτυχίας Ρέμπελη και του Συλλό¬ 
γου Αποστόλου Παύλου, στις οδούς Πατρ. Ιωακείμ 6 
και Καραπάνου στα Ιωάννινα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/85 «περί Κυβέρνησης και 
Κυβερνητικών Οργάνων που δημοσιεύθηκε στο ΦΕΚ 
137/Α/26.7.85». 

β) Του άρθρου 52 του Ν. 5351/32 «περί Αρχαιοτήτων» 
όπως αντικαταστάθηκε με το άρθρο14 και17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) του Ν. 1469/50 «περί προστασίας ειδικής κατηγορίας 

οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92) 

ε) του Ν. Δ. 941/77 «περί Οργανισμού του ΥΠΠΕ». 

ζ) το Π.Δ.161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/ΤΒ/5.12.97) με την οποία τροποποιείται η παρ 8 του 


άρθρου 6 της ΥΑ ΥΠΠΟ/ΓΝΟΣ/49095/30.10.91(ΦΕΚ987/ 
ΤΒ/28.11.91). «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γεν. Γ ραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ. 

3. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 10/11.3.99, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν 1469/50, το κτίριο ιδιοκτησίας Ευτυχίας Ρέ¬ 
μπελη και του Συλλόγου Αποστόλου Παύλου, επί των 
οδών Πατρ. Ιωακείμ 6 και Καραπάνου στα Ιωάννινα, γιατί 
αποτελεί αξιόλογο δείγμα κτιρίου λαϊκής αρχιτεκτονικής 
σημαντικό για τη μελέτη της ιστορίας της αρχιτεκτονικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Μαΐου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-Φ- 

Αριθμ. ΥΠΠΟ/ΔΙΛΑΠ/Γ/1547/27686 (4) 

Χαρακτηρισμός ως ιστορικού διατηρητέου μνημείου του 
κηρίου ιδιοκτ. Ιωάννου Κουτσούκου, στην Χώρα της 
Ανδρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/85 «περί Κυβέρνησης και 
Κυβερνητικών Οργάνων που δημοσιεύθηκε στο ΦΕΚ 
137/Α/26.7.85». 

β) Του άρθρου 52 του Ν. 5351/32 «περί Αρχαιοτήτων» 
όπως αντικαταστάθηκε με το άρθρο14 και17 του Ν.Δ. 
216/1943 και τροποποιήθηκε μετοάρθρο32 παρ. 5 του Ν. 
1337/1983 και ισχύει. 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61 /Α/13.4.92) ε) του Ν. Δ. 941/77 «περί Οργανι¬ 
σμού του ΥΠΠΕ». 

ζ) το Π.Δ.161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ. Β7 
5.12-97) με την οποία τροποποιείται η παρ 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ΤΒ/ 
28.11.91). «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γεν. 
Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ. 

3. Την εισήγηση της 1ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 10/11.3.99, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 

χρειάζεται ειδική κρατική προστασία, σύμφωνα με τις δια¬ 
τάξεις του Ν1469/50, το κτίριο ιδιοκτησίας Ιωάννου Κου- 
τσούκου, στη Χώρα της Άνδρου, γιατί αποτελεί χαρακτη- 
ρισπκό δείγμα κτιρίου των αρχών του αιώνα, και είναι ση¬ 
μαντικό για τη μελέτη της εξέλιξης της αρχιτεκτονικής 
στο κέντρο της Χώρας της Ανδρου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Μαΐου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθμ. 07/ΔΤΑ/7180 (5) 

Σύσταση ίδιου Νομικού Προσώπου στο Δήμο Αμπελακίων 
Αττικής με το όνομα «ΔΗΜΟΤΙΚΗ ΒΙΒΛΙΟΘΗΚΗ 
ΑΜΠΕΛΑΚΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/97 (ΦΕΚ 107/Α/30.5.1997). 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ.410/95 (ΦΕΚΑ'231). 

3. Την αριθμ. 2742/30.9.1997 απόφαση του Γενικού 
Γραμματέα της Περιφέρειας περί μεταβίβασης αρμοδιο¬ 
τήτων στον Προϊστάμενο της Δ/νσης Τοπ. Αυτ/σης & 
Δ/σης Ν. Πειραιά να υπογράφει «Με εντολή Γενικού Γ ραμ¬ 
ματέα Περιφέρειας την αποστολή στο Εθνικό Τυπογρα¬ 
φείο πράξεων των οποίων απαιτείται δημοσίευση στην 
Εφημερίδα της Κυβερνήσεως. 

4. Την αριθμ. 61/99 απόφαση του Δημοπκού Συμβουλί¬ 
ου Αμπελακίων, αποφασίζουμε: 

1. Συστήνουμε ίδιο νομικό πρόσωπο με το όνομα «ΔΗ¬ 
ΜΟΤΙΚΗ ΒΙΒΛΙΟΘΗΚΗ ΑΜΠΕΛΑΚΙΩΝ». 

2. Σκοπός του Νομικού αυτού προσώπου είναι: 

Α. Η αντικατάσταση στις ανάγκες του πληθυσμού στο 
επίπεδο της πληροφόρησης και της πολιτιστικής δραστη¬ 
ριότητας, θέτοντας στην διάθεση του κοινού βιβλία και 
ντοκουμέντα πόσης φύσεως. 

Β. Η συγκέντρωση, συστηματική κατάταξη και προβο¬ 
λή: 1) των βιβλίων που έχουν δωρηθεί ή θα δωρηθούν 
προς τον Δήμο Αμπελακίων, 2) των ιστορικής και εθνολο¬ 
γικής αξίας εγγράφων-αντικειμένων από την τοπική ιστο¬ 
ρία, 3) του τοπικού φωτογραφικού και οπτικοακουστικού 
αρχείου του Δήμου και την δράση των κατοίκων και 4) των 
πινάκων ιδιαίτερης καλλιτεχνικής αξίας, που έχουν δωρη¬ 
θεί στον Δήμο Αμπελακίων. 

3. Στέγαση: Για την στέγαση των Ν.Π.Δ.Δ. ο Δήμος 
Αμπελακίων διαθέτει τον κατάλληλο χώρο, στο κτίριο του 
Δημοτικού Διαμερίσματος Σεληνίων. 

4. Διοίκηση: Το συνιστώμενο ΝΠΔΔ διοικείται από πε¬ 
νταμελές Διοικητικό Συμβούλιο σύμφωνα με το άρθρο 
203 του Δ.Κ.Κ. (410/95) που ορίζεται από το Δημοτικό 
Συμβούλιο και αποτελείται από: 

Α. Τον εκάστοτε Δήμαρχο ως Πρόεδρο ή έναν Δημοτικό 
Σύμβουλο που ορίζεται ως Πρόεδρος, με τον αναπληρω¬ 
τή του. 

Β. Δύο Δημοτικούς Συμβούλους, με τους αναπληρωτές 
τους. 

Γ. Δύο δημότες, που έχουν ανάλογη κοινωνική δράση, 
με τους αναπληρωτές τους. 

Δ. Έναν εκπρόσωπο των εργαζομένων. 


Το Διοικητικό Συμβούλιο εκλέγει ένα από τα μέλη του 
ως Αντιπρόεδρο. 

Η θητεία του Διοιητικού Συμβουλίου είναι τετραετής και 
ακολουθεί την θητεία του Δημοτικού Συμβουλίου. 

Το Νομικό πρόσωπο εκπροσωπείται ενώπιον των δικα¬ 
στηρίων και πόσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

Λεπτομερώς η διοίκηση και διαχείριση της ΔΗ ΜΟΤΙΚΗΣ 
ΒΙΒΛΙΟΘΗΚΗΣ ΑΜΠΕΛΑΚΙΩΝ θα ρυθμιστεί με κανονισμό 
που θα ψηφιστεί από το Δημοτικό Συμβούλιο. 

5. Πόροι του Ν.Π.Δ.Δ. θα είναι: 

Α. Επιχορηγήσεις του Δήμου ή άλλου νομικού προσώ¬ 
που δημοσίου ή ιδιωτικού δικαίου. 

Β. Επιχορηγήσεις από φορείς του κράτους. 

Γ. Έσοδα από διάφορες εκδηλώσεις. 

Δ. Πόσης φύσεως δωρεές, κληρονομιές ή πρόσοδοι 
από περιουσία που ενδεχομένως μεταβιβαστεί στον νομι¬ 
κό πρόσωπο. 

Το Ν.Π.Δ.Δ. καταργείται κατά τον τρόπο με τον οποίο 
συστάθηκε, η δε περιουσία του περιέρχεται στον Δήμο. 

Κάθε άλλη λεπτομέρεια που δεν προβλέπεται από την 
συστατική πράξη ρυθμίζεται με απόφαση του Δημοτικού 
Συμβουλίου Αμπελακίων ύστερα από αιτιολογημένη πρό¬ 
ταση του διοικητικού συμβουλίου και στηριζόμενη στο 
νόμο. 

Ο Δήμος θα αποδίδει κάθε έτος από τα τακτικά έσοδα 
το ποσό των 1.000.000 δρχ. για τις λειτουργικές ανάγκες 
του Ν.Π.Δ.Δ. το οποίο θα αναγράφεται στον προϋπολογι¬ 
σμό του Δήμου κάθε οικονομικό έτος. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Πειραιάς, 2 Ιουνίου 1999 

Με εντολή Γενικού Γ ραμματέα Περιφέρειας 
Ο Διευθυντής 
ΝΙΚ. ΚΕΛΑΛΗΣ 

-♦- 

Αριθμ. 3.098 (6) 

Τροποποίηση των συστατικών πράξεων δημοτικών νομι¬ 
κών προσώπων με την επωνυ μία «Σχολικές Επιτροπές» 
στο Δήμο Καλαμαριάς του Νομού Θεσσαλονίκης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ,Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990. 

3. Τις διατάξεις της παρ. 10 του άρθρου 6 του Ν. 
2503/1997. 

4. Τις αριθμ. ΕΣ. 17249/1991 (ΦΕΚ 399Β' /1991), ΕΣ. 
17306/1991 (ΦΕΚ 399Β/1991) και ΕΣ 8152/1995 αποφά¬ 
σεις του Νομάρχη Θεσσαλονίκης που αφορούν τη σύ¬ 
σταση ιδίων νομικών προσώπων στο Δήμο Καλαμαριάς με 
την επωνυμία «3η Ενιαία Σχολική Επιτροπή 5ου-13ου- 
21ου-22ου Δημοτικών σχολείων», «10η Ενιαία Σχολική 
Επιτροπή 8ου Δημοτικού-Γ υμνασίου Φοίνικα» και «7η Ενι¬ 
αία Σχολική Επιτροπή 12ου Νηπιαγωγείου-10ου Δημοτι¬ 
κού Σχολείου-παραρτήματος 3ου Γ υμνασίου». 

5. Την αριθμ. 13/1999 απόφαση του Δημοτικού Συμβου¬ 
λίου Καλαμαριάς που αφορά την τροποποίηση της συ- 

σταστικής πράξης των παραπάνω νομικών προσώπων, 
αποφασίζουμε: 

Τροποποιούμε τις συστατικές πράξεις των νομικών 
προσώπων με την επωνυμία «Σχολικές Επιτροπές στο Δή¬ 
μο Καλαμαριάς του Νομού Θεσσαλονίκης» ως εξής: 

α) Η «3η Ενιαία Σχολική Επιτροπή 5ου-13ου-21ου-22ου 
Δημοτικών Σχολείων» μετατρέπεται σε «3η Ενιαία Σχολι¬ 
κή Επιτροπή 5ου-13ου-21ου Δημοτικών Σχολείων». 

β) Η «10η Ενιαία Σχολική Επιτροπή 8ου Δημοτικού Σχο- 
λείου-Γυμνασίου Φοίνικα» μετατρέπεται σε «10η Ενιαία 
Σχολική Επιτροπή 8ου Δημοτικού Σχολείου-ΙΟου Γυμνα¬ 
σίου Καλαμαριάς». 

γ) Η «7η Ενιαία Σχολική Επιτροπή12ου Νηπιαγωγείου- 
10ου Δημοτικού Σχολείου-παραρτήματος 3ου Γυμνασί¬ 
ου» σε «7η Ενιαία Σχολική Επιτροπή 12ου νηπιαγωγείου- 
10ου Δημοτικού-9ου Γυμνασίου Καλαμαριάς». 

2. Τα νομικά πρόσωπα διοικούνται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

3. Κατά τα λοιπά ισχύουν οι αποφάσεις ΕΣ. 17249/1992 
(ΦΕΚ 399Β71991), ΕΣ. 17306/1991 (ΦΕΚ 399Β71991), 
8152/1995του Νομάρχη Θεσσαλονίκης. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Καλαμαριάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17Μάΐου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦ - 

Αριθμ. 6.305 (7) 

Σύσταση δημοτικού νομικού προσώπου στο Δήμο Ρεντί- 
νας του Νομού Θεσσαλονίκης με την επωνυμία «Σχο¬ 
λική Επιτροπή Τ.Ε.Ε. Σταυρού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990(ΦΕΚ 
110/Α/1990). 

3. Τις διατάξεις της παρ. 10 του άρθρου 6 του 
Ν.2503/1997. 

4. Τις αριθ. 13/1999 απόφαση του δημοτικού συμβουλί¬ 
ου Ρεντίνας που αφορά τη σύσταση του παραπάνω νομι¬ 
κού προσώπου, αποφασίζουμε: 

1. Συστήνουμε δημοτικό νομικό πρόσωπο με την «Σχο¬ 
λική Επιτροπή Τ.Ε.Ε. Σταυρού» στο δήμο Ρεντίνας του 
Νομού Θεσσαλονίκης. 

2. Σκοποί του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 


δ) Η εισήγηση προς τη διεύθυνση δευτεροβάθμιας εκ¬ 
παίδευσης, για τον εφοδιασμό από τον Οργανισμό Σχολι¬ 
κών Κτιρίων, των σχολείων με έπιπλα και εξοπλιστικά είδη 
από το Υπουργείο Εθνικής Παιδειάς και Θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5του Ν.1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Ρεντίνας. 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον 
αντπρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Ρεντίνας για το έτος 1999 και για τα επό¬ 
μενα οικονομικά έτη που αντιστοιχεί σε ποσοστό της συ¬ 
νολικής επιχορήγησης ύψους 45 000.000 δρχ. στα νομικά 
πρόσωπα του Κ.Α. 4-411.9 του προϋπολογισμού έτους 
1999 προσαρμοζόμενη αναλόγως στα επόμενα οικονομι¬ 
κά έτη. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Θεσσαλονίκη, 27 Μαΐου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθμ. 6243 (8) 

Έγκριση του Οργανισμού Εσωτερικής Υπηρεσίας του 
Δ' Κ.Α.Π.Η. Καλαμαριάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις των άρθρων 2,12 (όπως τροποποιήθηκε 
με το άρθρο 8 παρ.5 του Ν.2387/1995) και 320 του 
Ν.1188/1981. 

2. Τις διατάξεις του Ν. 1586/1986. 

3. Τις διατάξεις των άρθρων 34-38 του Ν.2190/1994. 

4. Τις διατάξεις της παρ. 10 του άρθρου 6 του 
Ν.2503/1997. 

5. Το Π.Δ. 37Α/1987 όπως τροποποιήθηκε και συμπλη¬ 
ρώθηκε με το Π.Δ. 22/1990. 

6. Τη γνώμη του Υπηρεσιακού Συμβουλίου των υπαλλή¬ 
λων Ο.ΤΑ. Ν.Θεσ/νίκης (πλην Δήμου Θεσ/νίκης) που δια¬ 
τυπώθηκε στο 7/10.12.1998 πρακτικό (θέμα Ιο). 

7. Την αριθ. 649/1998 απόφαση του δημοτικού συμβου¬ 
λίου Καλαμαριάς. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17011 


8. Την αριθ. 18/1998 απόφαση του διοικητικού συμβου¬ 
λίου του Δ’ Κ.Α.Π.Η. Καλαμαριάς, αποφασίζουμε: 

Την κατάρτιση του Οργανισμού Εσωτερικής Υπηρεσίας 
του Δ' Κ.Α.Π.Η. δήμου Καλαμαριάς.ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ Δ' Κ.Α.Π.Η. 

ΚΑΛΑΜΑΡΙΑΣ 

Άρθρο Ιο 

ΔΙΑΡΘΡΩΣΗ 

Γραμματεία 

Α'-Διοικητικό Προσωπικό 

Κατηγορία ΤΕ ή ΠΕ 

Κλάδος Κοινωνικών λειτουργών 

Μία (1) θέση με βαθμούς Γ-Α. 

ΑΡΘΡΟ 2ο 
ΑΡΜΟΔΙΟΤΗΤΕΣ 

Η αρμοδιότητα της θέσης κλάδου Κοινωνικών λειτουρ¬ 
γών είναι: 

1. Η συνεργασία με τα μέλη του ΚΑΠΗ για την αντιμε¬ 
τώπιση τυχόν ψυχολογικών, ατομικών ή οικογενειακών 
τους προβλημάτων με σεβασμό στην προσωπικότητα, 
στην αξιοπρέπεια και τα δικαιώματα των μελών. 

2. Η συνεργασία με τη διοίκηση του ΚΑΠΗ, έχοντας 
ευθύνη για την οργάνωση, εκπαίδευση και αξιοποίηση 
των εθελοντών καθώς και τη διοικητική και μόνο παρα¬ 
κολούθηση της πρακτικής άσκησης των σπουδαστών 
κοινωνικής εργασίας που τυχόν θα εκπαιδεύονται στο 
ΚΑΠΗ. 

3. Η επικοινωνία με τους τοπικούς φορείς της περιοχής, 
όπου λειτουργεί το Κέντρο, με σκοπό τη διαφώτιση και 
συμμετοχή τους στο πρόγραμμα Κοινωνικής εργασίας. 

4. Η οργάνωση διαφόρων μορφωτικών, ψυχαγωγικών 
κ.λ.π. εκδηλώσεων στο πλαίσιο καλής συνεργασίας με 
τους δημότες, ιδιώτες και εθελοντές (εφ’ όσον υπάρχουν) 
με τα μέλη του ΚΑΠΗ. 

5. Η οργάνωση και δραστηριοποίηση ομάδων ενδιαφε¬ 
ρόντων των μελών (π.χ ομάδα θεάτρου, ομάδα παραδο¬ 
σιακών χορών κλπ) και η τακτική παρουσίαση της δουλει¬ 
άς τους στα υπόλοιπα μέλη και τους κατοίκους της πε¬ 
ριοχής. 

ΑΡΘΡΟ 3 

ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 

Προϊστάμενος της Γραμματείας είναι ο Πρόεδρος του 
Διοικητικού Συμβουλίου του Δ' ΚΑΠΗ του Δήμου Καλαμα¬ 
ριάς βάσει της 53560/6.8.86 εγκυκλίου του Υπουργείου 
Εσωτερικών. 

ΑΡΘΡΟ 4 

ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ ΚΑΤΑ ΚΑΤΗΓΟΡΙΑ 

ΚΑΙ ΚΛΑΔΟ 

Διοικητικό Προσωπικό 

Κατηγορία ΤΕ ή ΠΕ 

Κλάδος Κοινωνικών Λειτουργών 

Προσόν διορισμού στον εισαγωγικό βαθμό, είναι πτυχίο 
ή δίπλωμα κοινωνικής εργασίας ΑΕΙ ή ΤΕΙ της ημεδαπής ή 
ισοτίμων σχολών της ημεδαπής ή της αλλοδαπής ή ΚΑ- 
ΤΕΕ ή ισότιμων σχολών της ημεδαπής ή αλλοδαπής και 
άδεια άσκησης ειταγγέλματος. 

Από τις διατάξεις της απόφασης αυτής θα προκληθεί 
δαπάνη ύψους 3.000.000 δραχμών περίπου εφόσον κα¬ 
λυφθεί η μοναδική θέση του ΟΕΥ. 


Στα επόμενα οικονομικά έτη θα υπάρξει σχετική πρό¬ 
βλεψη με εγγραφή ανάλογη πίστωσης στον οικείο κωδικό 
του προϋπολογιαμού όταν καλυφθεί η θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Μαΐου 1999 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- 4 - 

Αριθμ. 12.322 ( 9 ) 

Σύσταση δημοτικού νομικού προσώπου στο Δήμο Νεά¬ 
πολης του Νομού Θεσσαλονίκης με την επωνυμία 
«Ενιαία Σχολική Επιτροπή 2ου Ενιαίου Λυκείου, 1ου 
Τ.Ε.Ε. και Ι.Ε.Κ.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Τις διατάξεις της παρ. 8 του άρθρου 9 του Ν. 
2640/1998. 

5. Την αριθμ. 107/1999 απόφαση του δημοτικού συμ¬ 
βουλίου Νεάπολης που αφορά τη σύσταση του παραπά¬ 
νω νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Ενιαία Σχολική Επιτροπή 2ου Ενιαίου Λυκείου, 1 ου 
Τ.Ε.Ε. και Ι.Ε.Κ.» στο Δήμο Νεάπολης του Νομού Θεσσα¬ 
λονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευση, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση πρωτοβάθμιας εκπαί¬ 
δευσης για τον εφοδιασμό από τον Οργανισμό Σχολικών 
Κτιρίων, των σχολείων με έπιπλα και εξοπλιστικά είδη από 
το Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 το άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Νεάπολης, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Νεάπολης που αντιστοιχεί σε ποσοστό 
της συνολικής επιχορήγησης ύψους 123.000.000 δρχ. για 
τις σχολικές επιτροπές του δήμου που έχει εγγράφει στον 
Κ.Α. 05.161/9βτου προϋπολογισμού 1999 προσαρμοζό- 
μενη ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Μαΐου 1999 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθμ. 6726 (10) 

Σύσταση δημοτικού νομικού προσώπου, στο Δήμο Πα¬ 
νοράματος του Νομού Θεσσαλονίκης με την επωνυ¬ 
μία «Σχολική Επιτροπή 2ου Δημοτικού Σχολείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990. 

3. Τις διατάξεις της παρ. 10 του άρθρου 6 του Ν. 
2503/1997. 

4. Την αριθμ. 56/1999 απόφαση του δημοτικού συμβου¬ 
λίου Πανοράματος που αφορά τη σύσταση του παραπά¬ 
νω νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Σχολική Επιτροπή 2ου Δημοτικού Σχολείου» στο 
Δήμο Πανοράματος του Νομού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ,π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 


δ) Η εισήγηση προς τη διεύθυνση πρωτοβάθμιας εκπαί¬ 
δευσης για τον εφοδιασμό από τον Οργανισμό Σχολικών 
Κτιρίων, των σχολείων με έπιπλα και εξοπλιστικά είδη από 
το Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 το άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Πανοράματος, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον ανπ- 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Πανοράματος ύψους 4.000.000 δρχ. πε¬ 
ρίπου που έχει εγγράφει στον Κ.Α. 212.1 του προϋπολο¬ 
γισμού 1999 προσαρμοζόμενη ανάλογα στα επόμενα οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Μαΐου 1999 

Ο Γενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

ΣτηΦ.12.1/Β3/929/99 απόφαση Υπουργού Εθνικής Παι¬ 
δείας και Θρησκευμάτων έγιναν οι παρακάτω διορθώσεις 
σφαλμάτων: 





























17014 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μίρ: νννννν.βΙ.ςΓ 
ΙΝΤΕΡΝΕΤ: ΙτοΙ.ρΓ 
β-ΠΊ&ΪΙ: ΠΥ35 @ (1ΟΙ.0Γ 


ΥΠΗΡΕΣΙΕΣ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061)6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ ' Με *Ρ ι 8 σελίδε( ^ 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελ ( δες και δνω ιΐρ0 σαύξηση 100 δρχ. ανά βσέλιδο ή μέρος αυτ ού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ίαράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΙ Α.Ε. & Ε.Π.Ε. 


Κ.Α.Ε. Προϋπολογισμού 
2531 


60.000 δρχ. 
70.000 » . 
15.000 » . 
70.000 » . 
30.000 » . 
15.000 » . 
5.000 » . 
10.000 » . 
3.Ό00 » . 
10.000 » . 
250.000 » . 


250.000 >■ . 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 
3.500 » . 
750 » . 

3.500 » . 

1.500 » . 
750 » . 
250 » . 
500 » . 
150 » . 
500 » . 

12.500 » . 


12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 











